

Na osnovu člana 108. Statuta Univerziteta u Sarajevu, a u vezi sa članovima 87. i 90. Zakona o javnim nabavkama (“Službeni glasnik BiH” broj: 39/14), te članom 7. Pravilnika o postupku direktnog sporazuma Fakulteta političkih nauka u Sarajevu br. 02-1-291-1/17 od 11.04.2017.godine, a nakon pribavljene Ponude od 17.07.2019. godine, *zaključuje se*

**UGOVOR O JAVNOJ NABAVCI**

Između ugovornih strana:

1. **Fakultet političkih nauka Univerziteta u Sarajevu**, ulica Skenderija 72. ID broj: 4200088220009, kog zastupa dekan prof.dr. Šaćir Filandra, i
2. **T.R “CVJEĆARA DŽAN”,** ulica Samira Ćatovića Kobre br. 8, Ilidža, 71000 Sarajevo, ID broj 4300043960006, kog zastupa vlasnik Nermina Kapić

**Član 1.**

Predmet ovog ugovora je isporuka cvjetnih aranžmana za odbrane doktorskih i magistarskih radnji i konferencija – 50 aranžmana (ikebana), ukupne vrijednosti 3.000,00 KM (bez PDV-a), a sve prema dostavljenoj ponudi od 17.07.2019. godine.

**Član 2.**

Ukupna vrijednost cvjetnih aranžmana- robe je 3.000,00 KM, ako se isporuka realizira u cjelosti. Isporuka je sukcesivna prema nalogu ugovornog organa.

**Član 3.**

Fakultet je saglasan da će plaćanje po svakoj isporuci i dostavljanju Fakture biti izvršeno u roku od 30 dana.

**Član 4.**

Isporučilac se obavezuje da će isporučena roba biti odgovarajućeg - standardnog kvaliteta.

**Član 5.**

Na sve što nije regulisano ovim ugovorom primjenit će se Zakon o obligacionim odnosima.

**Član 6.**

Eventualne sporove ugovorne strane će rješavati sporazumno, a ako u tome ne uspiju ugovaraju nadležnost Općinskog suda u Sarajevu.

**Član 7.**

Ovaj ugovor je sačinjen u 4 (četiri) istovjetna primjerka od kojih svaka strana zadržava po 2 (dva).

**Sarajevo, 29.07.2019.godine.**

**Broj: 01-3-44-47-2/2019.**

**ISPORUČILAC DEKAN**

**VLASNIK**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**Nermina Kapić Prof.dr. Šaćir Filandra**